OzLabs/hebrew-wiki-articles huggingface dataset:
ויליאם שארפ (אמן)

ויליאם שארפ (באנגלית: William Sharp; 29 בינואר 1749 – 25 ביולי 1824) היה חרט ואמן אנגלי.

== ביוגרפיה ועבודה ==
שארפ היה בנו של יצרן נשק מכובד שהתגורר במרכז לונדון. הוא היה חניך בחריטה אצל החרט והגנאלוג ברק לונגמייט (1738–1793), ולאחר הנישואין, לאשה צרפתייה, ביסס את עצמו כחרט ברחוב ברטולומיי ליין.<ref></ref>

עבודתו הבולטת הראשונה הייתה תחריט של "הקטור", אריה זקן ב"לונדון טאוור". בסביבות 1782 הוא מכר את החנות ועבר לווקסהול, מתוך כוונה להתמחות בתחומים מורכבים יותר (כלומר חריטה להדפסה) של אומנות. בין הלוחות הקודמים שלו יש כמה איורים, שנעשו בעקבות תומאס סטות'ארד, לעיתון.<ref>Chisholm, Hugh, ed. (1911). "Sharp, William". Encyclopædia Britannica. 24 (11th ed.). Cambridge University Press. p. 811.</ref> הוא גם השלים את לוח "הנחיתה של צ'ארלס השני בדובר" של בנג'מין וסט, שויליאם וולט השאיר לא גמור בזמן מותו, חרט כמה מהאיורים של אמנים שנסעו עם קפטן קוק במסעותיו המפורסמים, לבסוף התיישב בצ'יזוויק שם שהה למשך שארית חייו.

הוא חרט את "הנה האיש" (על פי גווידו רני); "המלך ליר בסערה" ו"המכשפה מעין דור" (אחרי בנג'מין וסט); "הגיחה מגיברלטר" (אחרי ג'ון טרומבול); דיוקנו של "ג'ון האנטר" ו"המשפחה הקדושה" (על פי ג'ושוע ריינולדס) ועוד.

סגנון החריטה של שארפ היה מקורי, חצי גוונים עשירים ומלאים. הוא הפך לחבר כבוד באקדמיה הקיסרית בווינה ובאקדמיה המלכותית במינכן.

שארפ נפטר בצ'יזוויק ב־25 ביולי 1824, ונקבר בחצר הכנסייה שם.

== פוליטיקה ודת ==
שארפ היה רפובליקני וחבר של תומאס פיין והורן טוק, והיה חבר בחברה למידע חוקתי. כתוצאה ממחלוקת משפטית שבה היה מעורב הורן טוק, שארפ נחקר על באשמות הנוגעות לבגידה, אך לבסוף שוחרר ללא עונש כ"תומך" בלבד.

הוא תמך בתורתם של פרנץ מסמר ועמנואל סוודנבורג והושפע מתפיסתו הדתית של העתיד לפי ג'ייקוב בריאן והנביא המילניאליסטי ריצ'רד בראת'רס. חרט כאחרון "נסיכי העברים". לאחר אשפוזו של ריצ'רד בראת'רס בבית משוגעים באיזלינגטון, הפך שארפ לחסידה של הנביאה ג'ואנה סאות'קוט , אותה הביא מאקסטר ללונדון והחזיק על חשבונו למשך זמן לא מבוטל, הוא הכין אותה לציור דיוקן שאותו הוא חרט.<ref></ref>

למרות מותה המוקדם, ככל הנראה הוא מעולם לא איבד אמון במשימתה האלוהית או באפשרות שהיא תופיע שוב, וכתב ספר להגנתה: "תשובה לעולם." (לונדון, 1806).<ref></ref>

== גלריה ==
<gallery mode=packed widths="290px" heights="290px">
File:John Hunter. Line engraving by W. Sharp, 1788, after Sir J. Wellcome M0011350.jpg | ג'ון האנטר

File:Johann Baptist Cramer by William Sharp.jpg | יוהאן בפטיסט קרמר

File:Thomas Paine rev1.jpg | תומאס פיין

File:Saint Cecilia. Line engraving by W. Sharp. Wellcome V0031855.jpg | סנט ססיליה

File:Southcott (Sharp), Devonshire Characters and Strange Events.png | ג'ואנה סאות'קוט

File:John Hyde. Engraving by W. Sharp after R. Home. Engraving. Wellcome L0044665.jpg | ג'ון הייד

File:King Lear MET DP860171.jpg | המלך ליר

File:Charles II landing in Dover in 1660 amid popular rejoicing a Wellcome V0048278.jpg | צ'ארלס השני נוחת בדובר

</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו במאה ה-18
קטגוריה:בריטים שנפטרו ב-1824
Vibes

Vibes (בעברית: וִיבּרָפוֹן) הוא פסקול שהוקלט והופץ עבור הסרט האמריקאי "Vibes", משנת 1988.<ref name=":0"></ref> הפסקול הופץ בשנת 1988, בסמוך לצאתו של הסרט, על ידי חברת התקליטים קולומביה רקורדס, תוך שסינדי לאופר היא זו שהקליטה שירים מתוכו וגם את הסינגל "", שלא נכלל בו לבסוף.<ref name=":1"></ref>

הסינגל שהקליטה לאופר לא נכלל בפסקול עצמו, מסיבה שלא צוינה, אך עזר בקידום של הסרט והפסקול עקב הצלחתו ברחבי העולם.<ref name=":1" />

== רקע ==
בשנת 1988, עלה לאקרנים הסרט "Vibes" ואיתו יצא גם פסקול הסרט הזה. מתוך הסינגל שהקליטה לאופר "", שנועד לעזור בקידום שלהם, הפך ללהיט והגיע לעשירייה הפותחת במצעד הסינגלים האוסטרלי.<ref></ref> השיר נכנס גם לעשירייה הפותחת במצעד הניו זילנדי.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי סינדי לאופר
קטגוריה:פסקולים באנגלית
קטגוריה:אלבומי חברת קולומביה רקורדס
יחסי יוון–סוריה

יחסי יוון–סוריה הם יחסי החוץ בין יוון לסוריה. שתי המדינות הן חברות באיחוד מדינות הים התיכון.

== היסטוריה ==
=== העת העתיקה ===
הקשר הראשון בין שתי מדינות הים התיכון החל בקדמוס שהציג את האלף-בית הפיניקי ליוון העתיקה. בנוסף, אוגרית בסוריה הייתה בקשר גם עם מסיניאה והתרבות המינואית,<ref></ref> עד שנהרסה על ידי גויי הים.

=== עידן הלניסטי ===
מלך יוון המקדוני, אלכסנדר הגדול כבש את סוריה ואת האזור בשנים 333–332 לפנה"ס. לאחר מכן, סלאוקוס הראשון הקים את הממלכה הסלאוקית ששלטה בסוריה עד 64 לפנה"ס. בסוריה היו לסלאוקידים הישגים רבים כמו בניית ערים כאנטיוכיה, לאודיציאה ואפמיאה, בנוסף להנחת היסודות למצודת חלב.

מאוחר יותר, האימפריה הביזנטית שמרה על ההשפעה היוונית עד אמצע המאה השביעית, בה פיתחו את הנוריאס של חמה. בתקופת השלטון הביזנטי, הכנסייה האורתודוקסית המזרחית הייתה הדת המקובלת בין העמים, שעדיין מונה 503,000 חברים בסוריה.<ref></ref>

=== טרום מלחמת העולם הראשונה ===
גם יוון וגם סוריה נכבשו על ידי האימפריה העות'מאנית למשך יותר מארבע מאות שנים.

=== תקופה מודרנית ===
במהלך מלחמת העולם השנייה, יוונים רבים ברחו מארצם לאחר הפלישה הנאצית, בעיקר מהאי כיוס כדי לחפש מקלט במחנה אל-ניירב, ליד חלב.<ref></ref> במהלך מלחמת האזרחים בסוריה, אלפי סורים נסעו ליוון ולאירופה כדי להימלט מהמלחמה בארצם.

ב-8 במאי 2020 הודיע שר החוץ היווני ניקוס דנדיאס על שיקום היחסים בין יוון לסוריה, לאחר שהופסקו בשל המלחמה, ומינה את השגריר לשעבר בסוריה וברוסיה, טסיה אתנאסיו, כשליח מיוחד של משרד החוץ של יוון לסוריה.<ref></ref>

ביולי 2020 יזמה סוריה הקמת העתק הממומן על ידי רוסיה של איה סופיה בעיירה א-סוקיילביה הנוצרית ברובה.<ref></ref>

== נציגויות דיפלומטיות ==
* יוון מחזיקה בסוריה שגרירות בדמשק ושלוש קונסוליות כבוד בלטקיה, טרטוס וחלב.
* סוריה מחזיקה ביוון שגרירות באתונה.

== הערות שוליים ==
יחסי יוון–פרגוואי

שר החוץ של פרגוואי [[חוליו אריולה (מימין) נפגש עם מקבילו היווני ניקוס דנדיאס בעת ביקורו בפרגוואי, 2023]]
יחסי יוון–פרגוואי הם היחסים בין יוון לפרגוואי.

== סקירה כללית ==
היחסים הדו-צדדיים טובים, אך מוגבלים. ברמה הרב-צדדית, יוון ופרגוואי משתפות פעולה מקרוב ותומכות זו בזו במועמדות בארגונים בינלאומיים. ישנם כ-20–25 פרגוואים מהדור השני והשלישי ממוצא יווני בפרגוואי, אך אין קהילה יוונית מאורגנת.

== נציגויות דיפלומטיות ==
* יוון מיוצגת בפרגוואי באמצעות שגרירותה במונטווידאו, אורוגוואי.
* פרגוואי מיוצגת ביוון באמצעות שגרירותה בווינה, אוסטריה.

== קישורים חיצוניים ==

* [https://www.mfa.gr/en/blog/greece-bilateral-relations/paraguay/ יחסי יוון–פרגוואי], באתר משרד החוץ היווני

== הערות שוליים ==
שומר הראש ואשתו של המתנקש

שומר הראש ואשתו של המתנקש (באנגלית: The Hitman's Wife's Bodyguard) הוא סרט קומדיה-פעולה אמריקאי משנת 2021, שביים פטריק יוז ונכתב על ידי טום אוקונור וברנדון ופיליפ מרפי. סרט המשך ל"שומר הראש והמתנקש" מ-2017. בסרט מככבים ראיין ריינולדס, סמואל ל. ג'קסון, סלמה הייק, פרנק גרילו, ריצ'רד גרנט, טום הופר, אנטוניו בנדרס ומורגן פרימן ותוכנן לצאת לאקרנים באוגוסט 2020 אך יציאתו נדחתה בשנה, בעקבות מגפת הקורונה. הסרט יצא לאקרנים ב-16 ביוני 2021 על ידי ליונסגייט.

== תקציר עלילת הסרט ==
ארבע שנים לאחר אירועי הסרט הקודם, שומר הראש מייקל ברייס ממשיך את ידידותו עם המתנקש דריוס קינקייד כשהם יוצאים להרפתקה חדשה כדי להציל את סוניה, אשתו של דריוס, מאיומים חדשים.

== שחקנים ודמויות ==
* ראיין ריינולדס בתפקיד מייקל ברייס
** ברטול גרוזדק כמייקל ברייס הצעיר
* סמואל ל. ג'קסון בתפקיד דריוס קינקייד
* סלמה האייק בתפקיד סוניה קינקייד
* פרנק גרילו בתפקיד בובי אוניל
* אנטוניו בנדרס בתפקיד אריסטוטל
* מורגן פרימן בתפקיד אביו של מייקל.
* ריצ'רד א. גרנט בתפקיד מר זייפרט
* טום הופר בתפקיד מגנוסון
* קריסטופר קמייאסו בתפקיד זנטו
* גבריאלה רייט בתפקיד ורוניקה

== הפקה ==
במאי 2018 הוכרז כי ראיין ריינולדס, סמואל ל. ג'קסון וסלמה האייק ניהלו שיחות מוקדמות כדי לחזור לגלם את תפקידיהם מהסרט "שומר הראש והמתנקש" משנת 2017, עם תוכניות להתחיל לצלם בהמשך השנה. בזמן שליונסגייט היו במגעים לקבלת זכויות ההפצה האמריקאיות, פטריק יוז צורף לתפקיד הבמאי.<ref></ref> בנובמבר 2018, ליונסגייט רכשה את הזכויות מסרטי מילניום, בעוד שמאט או'טול ולס וולדון שימשו כמפיקים, מתוך תסריט מאת טום אוקונור.<ref name="Nov2018THR"></ref> ריינולדס, ג'קסון והייק חתמו רשמית גם לככב בסרט ההמשך.<ref></ref> במרץ 2019 הצטרפו לצוות השחקנים פרנק גרילו, מורגן פרימן, אנטוניו בנדרס וטום הופר, כאשר ריצ'רד אי. גרנט חזר לגלם את תפקידו מהסרט הראשון.<ref></ref><ref></ref><ref></ref><ref></ref>

הצילומים החלו ב-2 במרץ 2019 באירופה<ref></ref> והתקיימו באיטליה, קרואטיה, סלובניה, בולגריה ובריטניה.

== הפצה ==
הסרט הופץ להקרנות מסחריות ב-16 ביוני 2021, לאחר שנדחה מתאריך השחרור המקורי (28 באוגוסט 2020) עקב מגפת הקורונה.<ref></ref><ref>https://deadline.com/2020/05/ryan-reynolds-hitmans-wifes-bodyguard-spiral-barb-and-star-more-2021-release-dates-lionsgate-coronavirus-1202923868/</ref>

== קישורים חיצוניים ==
* 

== הערות שוליים ==

קטגוריה:סרטי המשך אמריקאיים
קטגוריה:סרטים שיציאתם נדחתה בעקבות מגפת הקורונה
קטגוריה:סרטים אמריקאיים
קטגוריה:סרטים באנגלית
קטגוריה:סרטי 2021
רבי שמעון בר כרסנא

רבי שמעון (בר) כרסנא היה אמורא ארצישראלי בדור החמישי, המוזכר בתלמוד הירושלמי בלבד. במספר מקומות נקרא "רבי שמעון בר ברסנא".

==תורתו==
אנציקלופדיה היהודית]]
רבי שמעון בר כרסנא מסר מימרות רבות בשם רבו, רב אחא, מהם:
* - אף על פי שתחום שבת הוא דין דרבנן, ודאי שאיסור היציאה מחוץ לשנים עשר מילים (12 קילומטרים), כאורכו של מחנה ישראל במדבר סיני, הוא דין דאורייתא.
* - ים הנחושת שבנה שלמה המלך שימש כבית טבילה לכהנים.

בתלמוד הירושלמי אמר בשמו רבי אלעזר, ונראה שהיה תלמידו. מקובל לזהותו כרבי אלעזר ברבי יוסי או כרבי אלעזר דרומה.

==מקום מגוריו==
הערוך כתב ש"כרסנא" או "ברסנא" זוהי עיר, בה התגורר רבי שמעון כרסנא. לעומת זאת, יש המשערים שהיה גר ביפו, ונראה שהם מפרשים ש"כרסנא" זהו שם אביו.

==קישורים חיצוניים==
* 
* 
==הערות שוליים==

קטגוריה:הדור החמישי לאמוראי ארץ ישראל
יחסי גאורגיה–קניה

יחסי גאורגיה–קניה הם היחסים דו-צדדיים בין גאורגיה, המצויה בעבר הקווקז, לבין הרפובליקה של קניה, הממוקמת במזרח אפריקה.

== היסטוריה ==
היחסים הדיפלומטיים בין גאורגיה לקניה כוננו ב-2 ביוני 2010.<ref name="mfa.gov.ge"></ref> עם זאת, הקשרים הבלתי פורמליים מתוארכים כבר לאוקטובר 2004, עת ביקר ראש ממשלת גאורגיה זוראב ז'ווניה בקניה, כדי להשתתף בוועידה בינלאומית נגד שחיתות, ולהיפגש עם גורמים קנייתים.<ref></ref>

על פי נתוני משרד החוץ של גאורגיה, הבסיס העיקרי ליחסי שתי המדינות הוא שיתוף פעולה כלכלי.

גאורגיה וקניה היו שותפות מוגבלות למאבק העולמי בטרור. בינואר 2012 שייטים גאורגים נלקחו כבני ערובה על ידי שודדי ים סומלים בים סוף, ושוחררו לבסוף כשקניה שימשה כמתווכת.<ref></ref> גאורגיה גינתה את פיגוע הטרור באוניברסיטת גאריסה בשנת 2015, בו נהרגו 150 אנשים,<ref name="mfa.gov.ge"/> וכן את מתקפת הטרור בניירובי בינואר 2019, בה קיפחו את חייהם 21 בני אדם.<ref name="mfa.gov.ge"/> גאורגיה הצהירה על תמיכתה הגלויה במדיניות הקנייתית נגד הטרור.

בשנת 2016, מוזיקאים קנייתים היו בין האמנים הבינלאומיים שהשתתפו בפסטיבל מוזיקה בינלאומי בנפת מרנאולי אשר בגאורגיה.<ref></ref>

== מדיניות אשרות שהייה ==
אזרחי גאורגיה המעוניינים לנסוע לקניה חייבים לקבל אשרת תייר או אשרת עסקים במשרד הקונסולרי של שגרירות קניה בבלגיה, או בגבול קניה. בנסיבות מסוימות, ניתן להעניק ויזה לטווח קצר גם באמצעות בקשה מקוונת על ידי ממשלת קניה.<ref name="mfa.gov.ge"/>

==הערות שוליים==
אמנון פרידברג

אמנון פרידברג (18 בספטמבר 1945 – 10 באוקטובר 2020) היה אנטומולוג ישראלי שהתמחה בזבובאים. במהלך הקריירה שלו תיאר 257 טקסונים שונים.

== ביוגרפיה ==
פרידברג נולד ב-18 בספטמבר 1945 בחיפה. אביו היה איש עסקים ובעל חנות שעלה מלטביה, ואמו הייתה עקרת בית. בילדותו התגורר בשכונת הדר הכרמל, שגבלה במדרון הר טבעי בו נהג להסתובב רבות ולהתרשם מהצמחים והחולייתנים כגון נחשים שאותם גידל בבית למגינת ליבה של אימו. הוא למד בבית הספר הריאלי בחיפה ובתיכון התוודע לשיטות מחקר מתודולוגיות כגון הכנת עשבייה ושימוש במגדיר צמחים. בתקופה זו החל לפתח את השאיפה לחקור עולם זה באופן מקצועי יותר. בשנת 1963 התגייס לצה"ל. בשנת 1965 החל ללמוד לתואר ראשון בביולוגיה בפקולטה למדעי החיים באוניברסיטת תל אביב, שם פגש את פרופסור יהושע קוגלר, האוצר הראשון של האוסף האנטומולוגי, שהכיר לו את עולם החרקים ולקח אותו לעבוד תחתיו. פרידברג המשיך ללימודי תואר שני ודוקטורט בזואולוגיה תחת הנחייתו של קוגלר, ובשנת 1978 השלים את הדוקטורט שלו. בשנים 1979–1980 היה פוסט-דוקטורנט בסמית'סוניאן שבוושינגטון די. סי., אך ב-1980 נקרא לשוב לאוניברסיטת תל אביב על מנת לשמש כאוצר האוסף האנטומולוגי של האוניברסיטה תחת קוגלר, שפרש לגמלאות.

במשך שנים רבות (1982–1986, 1990–1998, 2005–2012) היה העורך הראשי של כתב העת המדעי Israel Journal of Entomology, לעיתים קרובות האדם היחיד שערך את העיתון ובזכותו כתב העת פרח וחוקרים מכל העולם נהגו לפרסם בו את מאמריהם.<ref></ref>

פרידברג שימש כאוצר האוסף האנטומולוגי של האוניברסיטה עד פרישתו לגמלאות ב-2013. במקביל לעבודתו כאוצר יצא למסעות מחקר ברחבי העולם.

נפטר ב-10 באוקטובר 2020, לאחר שחלה בקורונה. בימי חייו מדענים שונים קראו על שמו 99 מינים ו-3 סוגים של חרקים לאות הערכה על פועלו.

== ספרים בעברית ==
* מדריך לחרקי כותנה בישראל, הוצאת המועצה לייצור ושיווק כותנה, דביר כזמן, 1989

== לקריאה נוספת ==

== קישורים חיצוניים ==

* [https://www.tau.ac.il/profile/afdipter ד"ר אמנון פרידברג], באתר אוניברסיטת תל אביב
* [https://lbscience.org/2020/10/11/דר-אמנון-פרידברג-1945-2020/ ד"ר אמנון פרידברג 1945-2020], באתר "מדע גדול, בקטנה"
* מיטל ליאור-גוטמן, [https://www.tzomet-hrz.co.il/news/41024 אבל כבד: תושב הרצליה ד"ר אמנון פרידברג, מומחה עולמי לחקר חרקים, נפטר מקורונה], צומת השרון הרצליה, 13 באוקטובר 2020
* 
* [https://www.ynet.co.il/home/0,7340,L-7614,00.html האם זה מוסרי להרוג ג'וקים? כיצד קשורים זבובים לפענוח מקרי רצח? איך מרפאות רימות זבובים את נזקי מחלת הסוכרת? ד"ר אמנון פרידברג עונה] באתר ynet
* 

==הערות שוליים==

קטגוריה:אנטומולוגים ישראלים
קטגוריה:בוגרי בית הספר הריאלי
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: זואולוגיה
קטגוריה:אישים הקבורים בהרצליה
קטגוריה:ישראלים שנולדו ב-1945
קטגוריה:ישראלים שנפטרו ב-2020
קטגוריה:ישראלים שנפטרו במגפת הקורונה
יחסי בנגלדש – סיירה לאון

נשיא סיירה לאון אחמד טג'אן קבה (משמאל) בעת ביקורו בבנגלדש, 2003
יחסי בנגלדש–סיירה לאון הם היחסים הדו-צדדיים בין בנגלדש לסיירה לאון. היחסים בין שתי המדינות הושפעו במידה רבה מתרומת כוחות בנגלדש כחלק מ-UNAMSIL, משלחת האומות המאוחדות לסיירה לאון.

== ביקורים ==
בשנת 2003 הגיע נשיא סיירה לאון אחמד טג'אן קבה לביקור רשמי בבנגלדש.<ref name="thedailystar"></ref>

== כוחות בנגלדש בסיירה לאון ==
שומרי השלום בבנגלדש מילאו תפקיד חשוב בלחימה במורדים במהלך מלחמת האזרחים בסיירה לאון כחלק ממשימת האומות המאוחדות בסיירה לאון.<ref name="daily-sun"></ref> שומרי השלום תרמו גם תרומות חיוניות בבניית המדינה מחדש לאחר מלחמת האזרחים ובבניית כמה תשתיות חשובות.<ref name="thedailystar2"></ref>

== התפתחות חברתית ==
ארגונים לא ממשלתיים בבנגלדש הכוללים את BRAC פועלים בסיירה לאון ופועלים בתחומי המימון, פיתוח חקלאי וכו'.<ref name="news"></ref><ref name="news2"></ref>

== השקעה ==
סיירה לאון חיפשה השקעות בנגלדשיות במיוחד בתחום הבגדים, הטקסטיל והחקלאות. בסיירה לאון היו השקעות גדולות של חברות בנגלדש במגזר החקלאי, והבולטת ביותר היא "Bengal Agro Limited" שהשקיעה 50 מיליון דולר והקימה מפעל לעיבוד גומי בסיירה לאון שהוא הראשון מסוגו במערב אפריקה.<ref name="africareview"></ref><ref name="awoko"></ref>

==קישורים חיצוניים==

== הערות שוליים ==
אנטוניו קאנובס דל קסטיו

אַנְטוֹנְיוֹ קָאנוֹבָס דֶּל קַסְטִיּוֹ (בספרדית: Antonio Cánovas del Castillo; 8 בפברואר 1828 – 8 באוגוסט 1897) היה פוליטיקאי והיסטוריון ספרדי אשר שימש כ"אדריכל" הרסטורציה הספרדית ואשר שירת שש פעמים בתור ראש ממשלת ספרד עד אשר נרצח בידי אנרכיסט בעודו ראש ממשלה בשנת 1897.

== ביוגרפיה ==
קאנובס היה יליד משפחת אצולה ספרדית שמרנית. עם מות אביו הגיע קאנובס למדריד כדי לחיות בהגנת קרוב משפחתו הסופר סרפין אסטבנס קלדרון והבנקאי חוסה סלמנקה. בשנת 1852 הוא הוצג בפני הגנרל לאופולדו אודניל, לימים גיבור המלחמה הספרדית-מרוקאית שהפך למנטור הפוליטי של קאנובס.

=== פוליטיקה ===
המעשה הפוליטי הראשון שלו היה מעורבותו בממשלה של אודניל (1854), שעבורה כתב קאנובס מניפסט פוליטי אשר קרא למודרניזציה ורפורמה ליברלית שבעזרתה תסגור ספרד את הפער עם שאר אירופה שלאחר המהפכה התעשייתית.

בבחירות 1854 נבחר קאנובס לפרלמנט של מחוז מאלגה (יחידה מנהלית בתוך הקהילה האוטונומית של אנדלוסיה), אך חוסר נכונותו לתמוך בממשלת המאוחדת החדשה הביאה אותו להתפטר ולקבל את העמדה הרווחית של שגריר שהציעה לו הממשלה במדינת האפיפיור במהלך שנת 1855.

לאחר שובו מחצי האי האפיניני בשנת 1857 מילא קאנובס מספר תפקידים ממשלתיים עד שהפך לשר הפנים בממשל אלחנדרו מון בשנת 1864 ושר המושבות תחת אודניל בשנה שלאחר מכן.

הוא השתתף בפרלמנט שהקים גנרל חואן פרים בשנת 1868 לאחר התפטרות איזבלה השנייה, מלכת ספרד ב-29 בספטמבר, אך סירב לתמוך במלוכה של אמדאו הראשון, מלך ספרד (1870-1873). במקום זאת, קאנובס הפך למנהיג האלפוניסטים (תומכי אלפונסו השנים עשר לכס).

=== ראש ממשלה ===
לאחר הקמת הרפובליקה הספרדית הראשונה אורגנה מהפכה בידי האלפוניסטים אשר הכריזו את שיבת המלוכה (ראו הרסטורציה הספרדית). עם הכרזת אלפונסו השנים עשר כמלך על ספרד ב-29 בדצמבר 1874, הפך קאנובס לראש ממשלת ספרד, תפקיד בו התחלף מספר פעמים עם פרחדס מטאו סגאסטה, מנהיג המפלגה הליברלית.

כאשר המלך אלפונסו ה-12 נפטר ב-25 בנובמבר 1885, קאנובס הבטיח את העברת הסמכות בצורה שלווה למלכה מריה כריסטינה, ארכידוכסית אוסטריה ואת ההצטרפות העתידית לכס המלכות של אלפונסו ה-13, בן המלך הנפטר.

מדיניות הפנים של קאנובס הביאה לספרד סדר ציבורי ומידה מסוימת של אחדות לאומית, אך הוא לא סיפק את מעמד הפועלים.

בשאלת קובה הספרדית התחייב קאנובס למדיניות שימור האי הקריבי אך לא הצליח להעביר לקובה רפורמות ליברליות. יתר על כן, הוא החמיר את המצב בכך ששלח לאי, לאחר משבר פנימי בכוחו, כוחות לדכא את המרד האזרחי. צעדי הדיכוי שלו לא קידמו את עניינה של ספרד בעיני ממשלת ארצות הברית אשר בהמשך תכבוש את האי במסגרת מלחמת ארצות הברית–ספרד.

בעיית קובה הייתה עדיין בראש מעייניו של קאנובס כשנרצח על ידי אנרכיסט איטלקי בעודו ממלא תפקידו.

== קישורים חיצוניים ==

* 
* [https://www.biografiasyvidas.com/biografia/c/canovas.htm ביוגרפיות וחיים] 
* 
* 

קטגוריה:ראשי ממשלת ספרד
קטגוריה:פוליטיקאים ספרדים
קטגוריה:קורבנות רציחות פוליטיות באירופה
קטגוריה:מנהיגים שנרצחו
קטגוריה:ילידי 1828
קטגוריה:נפטרים ב-1897
יחסי גאורגיה–ספרד

יחסי גאורגיה–ספרד הם היחסים הדו-צדדיים והדיפלומטיים בין גאורגיה וספרד. שתי המדינות חברות במועצת אירופה.

== יחסים דיפלומטיים ==
ספרד מקיימת יחסים דיפלומטיים עם הרפובליקה של גאורגיה מאז 1992. נכון לעכשיו, יחסי ספרד עם גאורגיה מעוגנים על ידי חברות ספרדית באיחוד האירופי.

== יחסים כלכליים ==
שגרירות גאורגיה במדריד
בשנת 2014 הצמיחה של כלכלת גאורגיה עמדה על 4.8%, התאוששות זו התרחשה, למרות המשבר ביחסי רוסיה–אוקראינה, הודות לצמיחה בצריכה, בהשקעה פרטית ויצוא. במגזר הפיננסי נותרו נקודות תורפה מבניות מסוימות (דולריזציה גבוהה, נזילות לטווח קצר וריכוז בנקאי גבוה). בין התחומים שתרמו הכי הרבה לצמיחה, היו הבנייה, המסחר הקמעונאי והתעשייה.

גאורגיה עברה אבולוציה חיובית של כלכלתה, אך עדיין נדרשת לבצע רפורמות מבניות שיאפשרו לה להגדיל את הצמיחה הכלכלית. הזמן מחזק את המדיניות המצליחה שלה באמצעות שער החליפין הגמיש שלה, תוך שמירה על עתודות מטבע חוץ חזקות ותקרת אינפלציה.

שיעורי העוני ירדו משמעותית בחמש השנים האחרונות, בשנת 2012 העוני הקיצוני עמד על 3.7% (נתונים אחרונים), אם כי באזורים הכפריים ממשיכים להראות עוני יחסי משמעותי. הפחתה זו נובעת בעיקר ממדיניות סיוע סוציאלי.

היחסים הכלכליים מוגבלים, אולם מתגלה עניין הולך וגובר של חברות ספרדיות ונמשך משיפור ניכר באקלים להשקעות זרות. החל מ-1 ביולי 2011, תקף הסכם למניעת מיסוי כפול בין גאורגיה לספרד. ב-10 וב-11 במרץ 2014 חתמו ספרד וגאורגיה על שני מזכרי הבנה לשיתוף פעולה בתחום הכלכלי ובתחום התיירות.

בשנת 2014 היצוא הספרדי לגאורגיה הסתכם ב-58.8 מיליון אירו (לעומת 78.8 מיליון אירו בשנת 2013), המהווה ירידה של 25.4%, בעוד שהיבוא שביצעה גאורגיה מספרד הגיע ל-81.43 מיליון אירו (לעומת 29.32 בשנת 2013), המהווה את הגידול הגדול ביותר בשנים האחרונות עם 177.7%.<ref>[http://www.exteriores.gob.es/documents/fichaspais/georgia_ficha%20pais.pdf Ficha de Georgia] Oficina de Información Diplomática. Ministerio de Asuntos Exteriores y Cooperación. Sección: Relaciones económicas</ref>

== הצהרות, אמנות והסכמים חתומים ==
* הסכם על שיתוף פעולה תרבותי, חינוכי ומדעי, חתימה: 11 במרץ 1993, בתוקף: 12 ביוני 1996.
* הסכם למניעת מיסוי כפול ומניעת העלמת מס בענייני הכנסה וארנונה. פרוטוקול, חתימה: 7 ביוני 2010, בתוקף: 1 ביולי 2011, BOE: 1 ביוני 2011.<ref>[http://www.exteriores.gob.es/documents/fichaspais/georgia_ficha%20pais.pdf Ficha de Georgia] Oficina de Información Diplomática. Ministerio de Asuntos Exteriores y Cooperación. Sección: Relación de declaraciones, tratados y acuerdos firmados</ref>

== נציגויות דיפלומטיות ==
* גאורגיה מחזיקה בספרד שגרירות במדריד ושתי קונסוליות בברצלונה וסביליה.<ref>[http://www.exteriores.gob.es/Portal/es/ServiciosAlCiudadano/SiViajasAlExtranjero/Documents/2ACONS.pdf Copia archivada 24 de marzo de 2015 [https://web.archive.org/web/20150402103942/http://www.exteriores.gob.es/Portal/es/ServiciosAlCiudadano/SiViajasAlExtranjero/Documents/2ACONS.pdf] 2 de abril de 2015 Lista de consulados extranjeros en España.</ref>
* ספרד מיוצגת בגאורגיה באמצעות שגרירותה באנקרה, טורקיה, ובנוסף היא מחזיקה קונסוליה בטביליסי.<ref>[http://www.exteriores.gob.es/documents/fichaspais/georgia_ficha%20pais.pdf Ficha de Georgia] Oficina de Información Diplomática. Ministerio de Asuntos Exteriores y Cooperación. Sección: Datos de la Representación</ref>

== קישורים חיצוניים ==

== הערות שוליים ==
הקדם-מעבד של שפת C

הקדם מעבד של שפת C (באנגלית: C preprocessor) הוא תוכנה טקסטואלית שרצה לפני הקומפילציה על הקוד ומשנה אותו לצורכי הקומפילציה, תוצר התוכנה לא נשמר והקוד בקבצים נשאר כשהיה לפני כן.

פקודות לקדם מעבד מתחילות בתחילת שורה עם התו '#'.

==פקודת define==
הפקודה define מגדירה סימבולים, המילה הראשונה לאחריה היא הסימבול וכל מה שמופיע לאחריו בשורה הוא הפירוש שלו, כאשר פירוש ריק הוא חוקי. בכל מקום בו הסימבול מופיע לאחר המקום בו הוא הוגדר, הוא יוחלף בפירוש שלו.

===הגדרת סימבול כפונקציה===
ניתן להגדיר סימבול שמקבל קלט כמו פונקציה (כאשר הסוגריים צמודים לסימבול ללא רווח), ובפירוש של הסימבול להשתמש בקלט.

אפשרות זו היא שימושית, אך עלולה לגרום שגיאות מאחר שאין בדיקת טיפוסים, מה שעלול לגרום לדוגמה להפעלה כפולה של פונקציות אם הקלט הוא פונקציה.

==פקודת include==

פקודת include ולאחריה שם קובץ, מוקף בגרשיים או בסוגריים משולשים, מכניסה את תוכן הקובץ לשורה של פקודת ה-include.

שימוש בגרשיים מורה לקדם מעבד לחפש את הקובץ בפרויקט הנוכחי שאנו עובדים עליו, לדוגמה:<syntaxhighlight lang="c">
#include "my_file.h"
</syntaxhighlight>לעומת זאת, במידה ונשתמש בסוגריים משולשים (<>) אזי נתכוון לקובץ שאינו נמצא בפרויקט שלנו, לדוגמה:<syntaxhighlight lang="c">
#include <stdio.h>
</syntaxhighlight>קבצים אלו מכונים בדרך כלל header file וסיומתם h. מקובל שקבצים אלו יכילו רק הצהרות ומאקרו ולא פונקציות, על מנת למנוע מצב של פונקציות זהות בכמה מקומות בקוד. שלא כמו בפקודת define, אין מניעה שבקבצים אלו יהיו פקודות של קדם המעבד.

==פקודות תנאי==
באמצעות הקדם-מעבד, ניתן להגדיר האם קטע קוד כלשהו יתקמפל או לא, כתלות בהאם סימבול הוא קיים על ידי הפקודה ifdef או על ידי תנאי בוליאני על ידי הפקודה if. הפקודה מתבצעת על כל הקוד עד הפקודה end. כמו כן ניתן להשתמש בפקודה else כדי לשים קוד אחר במקרה המשלים.

==קישורים חיצוניים==

* , באתר אוניברסיטת בר-אילן
* [https://gcc.gnu.org/onlinedocs/cpp/ The C Preprocessor] באתר מיזם GNU 

*
יחיאל יהודה איזקסון

רבי יחיאל יהודה איזקסון (תרפ"א - תשל"ז, 1977) היה רב שכונת אחוזה בחיפה ומקים ישיבת תורת אמת לוס אנג'לס.

==ביוגרפיה==
נולד לרבי אברהם ישכר בער איזקסון רבה של פוליאן-רוסקובה (בנו של רבי שלמה מרומאן) ולשרה בת רבי ישראל חיים פרידמן, רבה של ראחוב ומחבר הספר ליקוטי מהרי"ח. למד בישיבתו של רבי יהודה סגל רוזנר בסקלהיד. נישא לחנה, בתו של רבי חיים צבי טייטלבוים. היה עוזרו של אביו ברבנות בפוליאן-רוסקובה, ובמפקד הקהילות שנערך ב-1944 נמנים שניהם כרבני הקהילה.

בשנות השואה שהה במחנה הריכוז דכאו ולקה בדלקת ריאות כרונית, לאחר השואה כיהן כרבה של סיגט במשך חצי שנה, עלה לישראל וכיהן כרבה של אחוזת שמואל בחיפה, עמד בקשרי שו"ת עם רבי אברהם ישעיהו קרליץ, לאחר שהתגברה מחלתו ירד בעצת רופאיו ללוס אנג'לס, שם הקים את ישיבת תורת אמת.

נפטר בז' בתמוז תשל"ז.

על פי רבי יעקב ישכר בער רוזנבוים, במשך שנים רבות לא זכו בני הזוג לילדים. במהלך ביקור אצל חיים מרדכי מנדבורנה בירכו האחרון שיזכה לילדים. בתו היחידה ברכה נישאה לרב יהושע לעוו שמילא את מקומו בכל התפקידים שנשא בהם.

מדברי תורתו נדפס לאחר מותו ספר 'יחי יהודה'.

על שמו נקרא בית הכנסת המרכזי של לוס אנג'לס 'בית יהודה' וכולל אברכים 'זיכרון יחיאל יהודה'.

==לקריאה נוספת==
* 
* 
* מאיר איזקסון, מילי דהספידא

==קישורים חיצוניים==
* [https://yritea.org/ אתר ישיבת תורת אמת].
* [https://www.bhol.co.il/forums//topic.asp?topic_id=2517202&forum_id=19616 פורום אודותיו] באתר בחדרי חרדים.
* [https://kevarim.com/rebbe-yechiel-yehuda-isaacson/ קברו ופרטים אודותיו] אתר kevarim.com 

==הערות שוליים==

קטגוריה:חיפה: רבני שכונות
קטגוריה:משפחת טייטלבוים
קטגוריה:אמריקאים שנפטרו ב-1997
קטגוריה:לוס אנג'לס: אישים
קטגוריה:ראשי ישיבה אמריקאים
קטגוריה:סיגט: רבנים
קטגוריה:אסירים במחנה הריכוז דכאו
קטגוריה:פוינילה דה סוב מונטה: רבנים
בית ג'יימס ליוויט

בית ג'יימס ליוויט (באנגלית: James Leavitt House) במרכז ווטרבורו, מיין, הוא בית תחייה יוונית מתקופת אמצע המאה ה-19, הבנוי מעץ, וניצב על בסיס מגרניט. הבית נבנה בשנת 1850 עבור הסוחר העשיר ג'יימס ליוויט, ונמצא במרשם הלאומי של מקומות היסטוריים, וכיום הוא בבעלות העיר ווטרבורו, המפעילה את המבנה החשוב מבחינה ארכיטקטונית, כמוזיאון בית, המכונה מוזיאון בית טיילור / פריי / ליוויט.<ref></ref>

== היסטוריה ==
בונה בית ליוויט, ג'יימס ליוויט, עבר עם משפחתו למרכז ווטרבורו, ליד העיר אלפרד הסמוכה, בין השנים 1830–1840, והחל לעבוד כ"איש עסקים נבון", לפי הגדרתו של היסטוריון מקומי. לליוויט היו מספר תחומי עיסוק, הוא קנה ומכר תוצרת מקומית בפורטלנד ובבוסטון, והחזיק חנות קטנה ליד ביתו.

העסקים השונים של ליוויט אפשרו לו להרוויח הון ולהקים בית משוכלל שיתאים להצלחתו כסוחר. בניית בית ג'יימס ליוויט הושלמה בשנת 1850. הבית נבנה בסגנון התחייה היוונית, ולו שתי הקומות. הבית, בו התגוררו ליוויט, אשתו ו-12 ילדיו, העניק למשפחה גאווה על עיצוב הפנים הייחודי שלו.

== בעלות ==
בית ליוויט, שנבנה במיקום המשגשג ביותר במרכז ווטרבורו, הוא בית גדול עם שבעה חדרי שינה בקומה השנייה. לאחר מותו של הסוחר ג'יימס ליוויט בשנת 1880 בערך, הפך הבית למגורים שניים עבור המשפחה. בנו של ג'יימס ליוויט, בנג'מין, החל קריירה כסוחר בסאקו שבמיין, והשתמש בבית אביו כמעון קיץ. לאחר מותו של בנג'מין לוויט, ירשה בתו לואלה פריי את הבית; לאחר מכן הוא עבר לשתי בנותיה, בהן הסופרת הלן טיילור, שכתבה את ספרה " "A Time to Recall" בבית המשפחה. גברת. שלושת בניה של טיילור מכרו את הבניין לעיירה ווטרבורו בשנת 1989.

"הבית היה במצב יוצא מן הכלל", ציין ההיסטוריון המקומי ג'ים קרלי: "זו באמת בית במצב טוב, בעקבות העובדה שחיו בו דיירים באופן רציף במשך שלושים שנה בלבד". בעקבות אכלוסו החלקי על ידי משפחת ליוויט ויורשיה, הבית נשאר באופן המקורי בו נבנה, עם מעט שינויים.

הסוחר ג'יימס ליוויט,<ref>Leavitt was the son of William Leavitt, born in 1752 at Exeter, New Hampshire, and his wife Elizabeth (Hardy) Leavitt. William Leavitt was a descendant of Nehemiah Leavitt, born at Hingham, Massachusetts, and his wife Alice Cartee, widow of Daniel Gilman of Exeter, New Hampshire.</ref> נולד באלפרד, מיין, בשנת 1797, ונישא לאויבי סטיבנס מיורק, מיין. ליוויט נפטר ב-7 בספטמבר 1876 במרכז ווטרבורו. אשתו נפטרה בשנת 1825. השניים קבורים במרכז ווטרבורו, לא רחוק מהבית.

הבית מהווה כיום מוזיאון היסטורי מקומי.

== קישורים חיצוניים ==
* [http://www.waterboro-me.net/docs/information/taylor_house.html בית טיילור (ליוויט), העיירה ווטרבורו, מיין] 
* [http://www.nps.gov/nr/publications/sample_nominations/JamesLeavittHouse.pdf בית ג'יימס ליביט, המרשם הלאומי של מקומות היסטוריים, משרד הפנים של ארצות הברית, שירות הפארקים הלאומיים, אוקטובר 1990]

== הערות שוליים ==

קטגוריה:מיין: מבנים
ראול בובה

ראול בובה (באיטלקית: Raoul Bova; נולד ב-14 באוגוסט 1971) הוא שחקן איטלקי. פריצת הדרך בקולנוע האירופי של בובה הייתה בסרט "פיקולו גרנד אמור" משנת 1993. בין היתר שיחק בסרטים "תחת שמש טוסקנה" משנת 2003 לצד דיאן ליין ו"התייר" משנת 2010, לצד אנג'לינה ג'ולי וג'וני דפ.

== חיים וקריירה ==
בובה נולדה ברומא לאב ממחוז קלבריה ולאם ממחוז קמפניה.<ref>http://www.ekskluzive.al/pak-nga-jeta-e-raul-boves-aktori-te-dashur-te-viteve-90′/</ref> הוא נרשם ל-ISEF, המכון האיטלקי לחינוך גופני, אך נשר כדי להתמקד בקריירת המשחק.<ref></ref> הוא למד בבית הספר של ביאטריס בראקו ברומא וגם למד משחק אצל מייקל מרגוטה.

בובה גילם מדריך ספורט מים, בסרט הקומדיה הרומנטית "Pretty Princess" משנת 1993.<ref name="allm"></ref> בשנים שלאחר מכן מילא בובה תפקידים ראשיים רבים בסרטים רומנטיים בקולנוע האיטלקי.

בשנת 2002 ערך את הופעת הבכורה שלו בסרט האמריקאי, "Avenging Angelo". שנה שלאחר מכן גילם בובה את מושא אהבתה של דיאן ליין בסרט הדרמה הקומית "תחת שמש טוסקנה".

בשנת 2004 שיחק בסרט המדע הבדיוני "הנוסע השמיני נגד הטורף".<ref>https://web.archive.org/web/20070624045640/http://www.avp-movie.com/us/flash/production-notes.html</ref> תפקידיו הקולנוע האמריקאים הבולטים האחרים שלו כוללים את "התייר" משנת 2010, ו"כל הדרכים מובילות לרומא" לצד שרה ג'סיקה פרקר.<ref></ref>

בטלוויזיה היה לבובה תפקיד חוזר בדרמת הקומדיה של רשת ABC, "מה עם בריאן" בין השנים 2006–2007, ובשנת 2018 כיכב בתפקיד האפיפיור סיקסטוס הרביעי בדרמה התקופתית הבריטית-איטלקית "מדיצ'י".

בשנת 2019 שיחק עם קייט דל קסטיו בסדרת דרמת הפשע של נטפליקס "לה ריינה דל סור".<ref></ref>

== חיים אישיים ==
במרץ 2000 הוא התחתן עם קיארה ג'ורדנו. בשנת 2013 נפרדו בובה וג'ורדנו.<ref>[http://www.italymagazine.com/news/raoul-bova-armani-vanity-fair-italia Raoul Bova in Armani for Vanity Fair Italia], Italy Magazine, 11 October 2013</ref> באותה שנה החל לצאת עם השחקנית רוסיו מונז, לאחר שהשניים נפגשו על סט הצילומים של הסרט "אימטורי – איל ויאג'יו" (2012).<ref name="VFairIT"></ref> ילדם הראשון נולד בדצמבר 2015, באותו חודש יצא סרטו "כל הדרכים מובילות לרומא". יש להם ארבעה ילדים.
ראול בובה, 2008

==פילמוגרפיה נבחרת==
* 2001 - The Knights of the Quest
*2002 - נקמתו של אנג'לו
* 2003 - תחת שמש טוסקנה
* 2003 - חלון החזית
* 2004 - הנוסע השמיני נגד הטורף
* 2008 - מצטערת, אם אני אוהבת אותך
* 2009 - באריה
* 2010 - החיים שלנו
* 2010 - התייר
* 2014 - סליחה שאני קיימת
* 2015 - כל הדרכים מובילות לרומא
* 2015 - האם כבר ביקרת בירח?

=== טלוויזיה ===
* מה עובר על בריאן (2006–2007)
*מדיצ'י (2018)
* מלכת הדרום (2019)

==קישורים חיצוניים==

* 

== הערות שוליים ==

קטגוריה:דוגמנים איטלקים
קטגוריה:שחקני קולנוע וטלוויזיה איטלקים
קטגוריה:איטלקים שנולדו ב-1971
רוב קומבס

רוברט ג'וזף קומבס (באנגלית: Robert Joseph Coombes; נולד ב-27 באפריל 1972 באוקספורד) הוא מוזיקאי ונגן האורגן של סופרגראס.<ref></ref>

רוב קומבס הוא אחיו הבכור של גז קומבס, והיה החבר החדש ביותר בסופרגראס, שהצטרף רשמית בשנת 2002,<ref></ref> אף שהיה חבר לא רשמי ברוב הקריירה של הלהקה עד אז. הוא ניגן בקלידים בכל אלבומי הלהקות ומסעות ההופעות, ועזר בכתיבה ובעיבוד.

הוא העדיף את אורגן האמונד, שם תוארה נגינתו כ"סכל המושלם לפצצת הגיטרה של גז".<ref></ref> יש לו אח צעיר שני, צ'רלי, שהיה נגן האורגן ב-22-20s .

==קישורים חיצוניים==
* 

== הערות שוליים ==

קטגוריה:מוזיקאים אנגלים
קטגוריה:קצרמר מוזיקאים
קטגוריה:מהגרים מבריטניה לארצות הברית
קטגוריה:בריטים שנולדו ב-1972
Love Has No Labels

Love Has No Labels (בעברית: לאהבה אין תוויות) הוא שמו של תשדיר שירות בחסות הארגון Ad Council ומשרד הפרסום R/GA , זוכה פרס אמי לסרטון הפרסומת הטוב ביותר לשנת 2016. תשדיר השירות הושק בשנת 2015 במסגרת קמפיין 'לאהבה אין תוויות' לקידום קבלה ושוויון בין כל בני האדם ללא הבדל דת, גזע, מגדר, נטייה מינית, גיל ויכולות. מטרת תשדיר השירות היא לעורר דיון בנושא דעות קדומות וסטריאוטיפים כלפי האחר, ולקרב בין בני האדם באמצעות אהבה.

==תיאור התשדיר==
התשדיר צולם ביום ולנטיין בסנטה מוניקה, קליפורניה, בשנת 2015. התשדיר מציג בני אדם, שאינם שחקנים, במערכות יחסים מגוונות (רומנטיות, משפחתיות, ידידותיות) המוסתרים על במה ברחוב הומה אדם מאחורי מסך המדמה צילום רנטגן, כך שהקהל יכול לראות רק את השלדים הנעים שלהם. מאחורי המסך, המשתתפים רוקדים זה עם זה, מתנשקים ומתחבקים, והצופים מנסים להשלים את החסר באמצעות הדמיון ולנחש אילו מערכות יחסים מסתתרות מאחורי מסך ה"רנטגן". בשלב מסוים, המשתתפים חושפים את עצמם, וזהותם מפתיעה את הצופים ומעודדות אותם להרהר בדעותיהם הקדומות. בין המשתתפים ניתן לראות זוג לסביות, זוג הומוסקסואלים, זוג קשישים, שני חברים (מוסלמי ויהודי), ושתי אחיות (האחת נוירוטיפיקלית והשנייה עם תסמונת דאון). לאורך הסרטון מופיעים על מסך הרנטגן משפטים שונים כגון "לאהבה אין מגדר", "לאהבה אין גיל", "לאהבה אין דת" וכדומה.

כדי ליצור את אשליית מסך הרנטגן, ההפקה עשתה שימוש בטכניקת לכידת תנועה: המשתתפים הצמידו לגופם חיישני תנועה באזורים שונים בגוף (מפרקי כף היד, עקבים, צוואר וכדומה), וכך המחשב יכול היה לעקוב אחר תנועותיהם. על חלק מהמשתתפים ניתן לראות בתשדיר עצמו את חיישני התנועה על פרקי כף היד ובעורף.

שיר הנושא של התשדיר הוא Same Love.

==השפעה==
התשדיר זכה להכרה להצלחה ויראלית רבה. בתוך יממה, זכה ל-11 מיליון צפיות, ובתוך שתי יממות, זכה ל-40 מיליון צפיות. בשנתו הראשונה, זכה התשדיר ל-160 מיליון צפיות, והפך בכך לתשדיר השירות השני הנצפה ביותר בהיסטוריה עם מעל מיליארד וחצי חשיפות . כמו כן, הוא היה לסרטון הויראלי ביותר בפייסבוק בשנת 2015. כלי תקשורת רבים וגדולים כמו וול סטריט ג'ורנל, בוקר טוב אמריקה וחדשות CNN סיקרו אותו, וארגונים גדולים כמו ה-WWE שיתפו פעולה עם תשדיר השירות ופרסמו אותו בפלטפורמות שלהם. ידוענים שונים כגון מישל אובמה, אי. אל. ג'יימס, ג'ורג' טאקיי ודיפאק צ'ופרה פרסמו אותו בחשבונות הרשתות החברתיות שלהם. בדצמבר 2015, אתר יוטיוב כלל את התשדיר הזה בסרטון הסרטונים המשפיעים ביותר לשנת 2015 של יוטיוב. בשנת 2017, ה-NFL הפיק בשיתוף ארגון Ad Council את גרסת ה-Kiss cam של התשדיר. ב-10 בספטמבר 2016, התשדיר זכה בפרס אמי לסרטון הפרסומת הטוב ביותר, ובכך היה לתשדיר השירות הראשון בהיסטוריה לזכות בפרס זה.

שנה לאחר צאת התשדיר, הקמפיין הצליח לגייס תרומות בסך 27 מיליון דולר.

ב-4 ביולי 2016, ביום העצמאות של ארצות הברית, פורסם תשדיר ההמשך בכיכובו של ג'ון סינה שנקרא We Are America (בעברית: "אנחנו אמריקה").

==פרסים==
* בשנת 2015, זכה בשמונה פרסים מטעם פסטיבל הפרסום בקאן.
* בשנת 2015, זכה ב-11 פרסי קליאו.
* בשנת 2016, זכה בארבעה פרסי D&AD .
* בשנת 2016, זכה בשמונה פרסי The One Club .
* ב-10 בספטמבר 2016, זכה בפרס אמי לסרטון הפרסומת הטוב ביותר .

==קישורים חיצוניים==

* 
* 
* 
* 
* [https://www.adforum.com/talent/41708259-danielle-levitt/work/34514701 לאהבה אין תוויות - רשימת קרדיטים]

==הערות שוליים==

קטגוריה:פרסומות
קטגוריה:יצירות משנת 2015
קטגוריה:זוכי פרס אמי לבידור בפריים טיים
קטגוריה:תרבות להט"ב
קטגוריה:2015 בארצות הברית
הנרי קליי פיין

הנרי קליי פיין (באנגלית: Henry Clay Payne; 23 בנובמבר 1843 - 4 באוקטובר 1904) היה המנהל הכללי של דואר ארצות הברית בממשלו של הנשיא תאודור רוזוולט משנת 1902 ועד למותו. הוא גם שימש כיושב ראש הוועדה הרפובליקנית הלאומית.
==ביוגרפיה==
הנרי קליי פיין נולד בעיירה אשפילד שבמסצ'וסטס. הוא גדל במסצ'וסטס וב-1859 הוא סיים את לימודיו באקדמיית שלברן פולס. במלחמת האזרחים הוא ניסה להתגייס לצבא האיחוד, אך נדחה מטעמי בריאות. ב-1863 הוא עבר להתגורר במילווקי, ויסקונסין, שם הוא מצא עבודה במוכר בחנות כלבו.

ב-1872 הוא החל את הקריירה הפוליטית שלו במועדון הצעירים הרפובליקנים של מחוז מילווקי. הוא פלס את דרכו מעלה והיה למזכיר ולאחר מכן יושב ראש ארגון זה. ב-1876 מונה פיין כמנהל הדואר של מילווקי, משרה בה הוא החזיק במשך עשר השנים הבאות. הוא ניצל את כישוריו הארגוניים כאשר עבר לשמש במשרתו הבאה כנשיא חברת הטלפונים של ויסקונסין ב-1885 ולאחר מכן שימש כמנהל הבנק הלאומי הראשון של מילווקי וכנשיא חברת הרכבות הצפונית של מילווקי וחברת הרכבות החשמליות והקלות של מילווקי. בתפקידו כנשיא חברת הרכבות החשמליות הנהיג פיין קונצרטים ללא תשלום בפארקים של מילווקי, כולל לייק פארק.

אף על פי שמעולם לא היה מועמד למשרה נבחרת, היה פיין חבר הוועדה הרפובליקנית הלאומית החל מ-1880 ועד למותו, ויושב הראש שלה מפברואר ועד יוני 1904. בבחירות לנשיאות של 1896 הוא ניהל את המטה המערבי של מערכת הבחירות של ויליאם מקינלי. בבחירות לנשיאות של 1900 הוא היה פעיל בהבטחת מועמדותו של תאודור רוזוולט כסגן הנשיא. ב-1902 מונה פיין כמנהל הכללי של הדואר בממשלו של רוזוולט.

הנרי קליי פיין נפטר בעודו מכהן בתפקידו, ב-4 באוקטובר 1904 בביתו שבוושינגטון די. סי. הוא ניטמן בבית הקברות פורסט הום שבמילווקי.

==קישורים חיצוניים==

* 

==הערות שוליים==

קטגוריה:המנהלים הכלליים של דואר ארצות הברית
קטגוריה:חברי הקבינט של ארצות הברית בממשל תאודור רוזוולט
קטגוריה:יושבי ראש הוועדה הרפובליקנית הלאומית
קטגוריה:אמריקאים שנולדו ב-1843
קטגוריה:אמריקאים שנפטרו ב-1904
הכתובת של שאפור הראשון

שאפור הראשון, השליט השני ברשימת המלכים של האימפריה הסאסאנית חרט בשמו כתובת ארכאולוגית הממוקמת בכעבה-י זרתושת אשר בנקש-י רוסתם על גבי הרי הזגרוס בשנת 262 לאחר ניצחונו על האימפריה הרומית. הכתובת היא רב-לשונית ומועתקת לפרסית אמצעית, פרתית (שפתה הרשמית של האימפריה הפרתית אשר קדמה לסאסאנית) ויוונית עתיקה. הכתובת ממוקמת מצפון-מערב לפרספוליס, הבירה העתיקה של הממלכה האחמנית, כיום בפרובינציית פארס שבאיראן.

== רקע היסטורי ==
הקיסר הרומאי [[ולריאנוס מביע כניעה אל מול שאפור הראשון רכוב הסוס מימין.|טקסט=]]
במהלך שנות שלטונו של שאפור התרחשה מלחמה נגד האימפריה הרומית, האימפריה, אשר הייתה במשבר המאה ה-3 התמודדה נגד המלוכה הסאסאנית אשר הייתה בנקודת שיא מדיני והתפתחותי. הסאסאנים תחת שאפור נלחמו ברומאים על הפרת וחידקל, ממלכת ארמניה העתיקה, אסיה הקטנה, סוריה וג'זירה וניצחו את מירב המערכות עד אשר תפסו את הקיסר הרומאי ולריאנוס וחילותיו כשבויים והיו במצב לדרוש שטחים נרחבים מידי רומא.

עידן זה של שגשוג ממושך בפרס הסאסאנית הביא את שאפור להאדיר את שמו בעזרת סופרו הורמיזד בן סילאג ובעוד בחלקה הראשון של הכתובת מספר שאפור על הישגיו ההיסטוריים במלחמות נגד הרומאים, בחלקה השני מספר על מחויבותו להפצת דת הזורואסטריות בשטחים הכבושים כמו גם על הערכתו לכל שותפיו והעובדים תחתיו לאורך שלטונו עד לאותה העת. בפסוק האחרון שאפור משאיר צוואה ליורשיו שילכו בדרכו ויגיעו לגדולה.

== קישורים חיצוניים ==
* [http://parthiansources.com/texts/skz/skz-translation/ תוכנהּ של הכתובת], באתר המקורות הפרתים 

קטגוריה:כתובות
קטגוריה:האימפריה הסאסאנית
קטגוריה:איראן: אתרים ארכאולוגיים
קטגוריה:עתיקות
קטגוריה:נקש-י רוסתם
קטגוריה:כתובות ביוונית
קטגוריה:כתובות תלת-לשוניות
The Barbra Streisand Album

The Barbra Streisand Album הוא אלבום הבכורה של הזמרת ברברה סטרייסנד אשר יצא ב-25 בפברואר 1963 על ידי קולומביה רקורדס,<ref></ref> וב-2007 שוחרר מחדש בפורמטים שונים. מבחינה מסחרית האלבום הצליח להגיע למקום ה-9 בארצות הברית ואף הגיע למעמד אלבום זהב ודורג כאלבום הרביעי המצליח ביותר בארצות הברית לשנת 1964.

בנוסף האלבום זכה בשני פרסמי גראמי בקטגוריות: "אלבום השנה" ו"הביצועים הווקאלים הנשים הטובים ביותר" ואף נכנס בשנת 2006 להיכל התהילה של גראמי.

== רשימת רצועות ==

== מיקומי שיא ==

== תארים ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|}

==קישורים חיצוניים==

== הערות שוליים ==

קטגוריה:אלבומי בכורה מ-1963
קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומים שהופקו על ידי מייק ברניקר
קטגוריה:זוכי פרס גראמי לאלבום השנה
קטגוריה:זוכי פרס גראמי לביצוע הפופ הווקאלי הטוב ביותר – אישה
קטגוריה:אלבומי חברת קולומביה רקורדס
הר מודי (איי פוקלנד)

הר מודי (באנגלית: Mount Moody) הוא גבעה בהרי הורנבי, באי פוקלנד המערבי, שבאיי פוקלנד. 

גובהו של הר מודי 554 מטרים מעל פני הים, והוא הפסגה השנייה בגובהה בהרי הורנבי (אחרי הר מריה), והפסגה השלישית בגובהה באי פוקלנד המערבי (אחרי הר מריה, והר אדם).

בדומה להרי הורנבי האחרים, הר מודי הוא רכס שכיוונו דרום-דרום מערב ל-צפון-צפון מזרח, במקביל למצר פוקלנד.

== לקריאה נוספת ==


<div class="mw-content-ltr">• Will Wagstaff, [https://books.google.co.il/books?id=0p5-DwAAQBAJ&pg=PA3&lpg=PA3&dq=%22Hornby+Mountains%22&source=bl&ots=7SAOrqRisw&sig=ACfU3U27ouZzmPEhX9DOpJWtaTfzrLcdQQ&hl=en&sa=X&ved=2ahUKEwjVq7Gm_qzsAhVSi1wKHVoVAD84FBDoATAJegQICBAC#v=onepage&q=%22Hornby%20Mountains%22&f=false Falkland Islands], P 3</div>

== קישורים חיצוניים ==

* [https://mapcarta.com/19199402 מפת אזור הר מודי]
* [https://geographic.org/geographic_names/name.php?uni=-1734922&fid=1820&c=falkland_islands_islas_malvinas תצלום לוויין של אזור הר מודי]
* [https://peakery.com/mount-moody-falkland-islands/ הר מודי] באתר peakery (מרחקים לאתרים סמוכים)
* [https://www.meteoblue.com/en/weather/current/mount-moody_falkland-islands_3426862 מזג אוויר נוכחי עדכני בהר מודי]
** [https://www.meteoblue.com/en/weather/14-days/mount-moody_falkland-islands_3426862 תחזית מזג אוויר עדכנית ארוכת טווח עבור הר מודי]
** [https://www.meteoblue.com/en/weather/archive/yearcomparison/mount-moody_falkland-islands_3426862 סטטיסטיקות מזג אוויר ונתוני מזג אוויר היסטוריים עבור הר מודי]

== הערות שוליים ==

מודי
גנון לבן שת

גנון לבן שת או גנון מונה (שם מדעי: Cercopithecus mona) הוא מין של קוף מהסוג גנון החי ביערות מערב אפריקה בטבע והופץ בידי האדם גם לאי גרנדה וסאו טומה ופרינסיפה. 

קוף זה מצוי במזרח גאנה, טוגו, בנין, ניגריה ומערב קמרון. הוא חי ביערות גשם טרופיים אך יימצא גם ביערות שפלה, רצועות עצים טרופיות וגם בסוואנות מיוערות וכן לאורך דלתת הניז'ר, כשהוא הקוף המצוי ביותר לאורך הנהר. 

אורכו של הגנון 35 עד 55 ס"מ, אורך הזנב 70 עד 90 ס"מ ומשקלם עד 4.4 ק"ג בזכרים ועד 2.5 ק"ג בנקבות, כך שהוא אחד מהקטנים שבגנונים ודומה מעט למיני הסוג קוף ירוק. הקוף בעל גב ועורף חומים-אדמוניים, חזה בהיר, גפיים וזנב שחורים והפנים כהות עם שיער לחיים ו"זקן" לבנים והחוטם ורוד עם שפתיים וסנטר לבנים. 

הקוף מצוי בין ענפי העצים כשהוא נע בקבוצות של 12 פרטים בממוצע ובראשם זכר אלפא. עם זאת נצפו להקות של מעל 35 פרטים בלהקה. הקופים ניזונים מפירות, עלי עצים, זרעים שונים וגם מבעלי חיים קטנים.

==קישורים חיצוניים==

* 

== הערות שוליים ==

קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:גנונים
קטגוריה:קמרון: יונקים
קטגוריה:סאו טומה ופרינסיפה: יונקים
קטגוריה:בעלי חיים שתוארו ב-1774
קטגוריה:יונקים ביערות הגשם האפריקאים
The Concert

The Concert (בעברית: המופע) הוא אלבום הופעה חיה של הזמרת ברברה סטרייסנד, אשר יצא בספטמבר 1994. האלבום זכה להצלחה רבה בארצות הברית כאשר נכנס לעשירייה הפותחת במדינה והגיע למעמד של פלטינה משולשת עם מכירות של 1.1 מיליון עותקים.

== הצלחה ==
אלבום ההופעה הגיע למעמד פלטינה משולשת בקנדה, פלטינה באוסטרליה, וזהב בספרד. האלבום כולל הופעה חיה של הזמרת במדיסון סקוור גארדן. האלבום חולק לשני דיסקים שאורכם בסך הכל 103 דקות. בנוסף לגרסה הרגילה של האלבום לאלבום גם יצאה מהדורה מחודשת בשם The Concert: Highlights אשר קיבלה מעמד אלבום זהב בארצות הברית.

מתוך האלבום יצא השיר "Ordinary Miracles", שיר חדש שבוצע במופע ויצא כסינגל נפרד מהאלבום.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי ברברה סטרייסנד
קטגוריה:אלבומי הופעה באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומי חברת קולומביה רקורדס
גנון סייקס

גנון סייקס (שם מדעי: Cercopithecus albogularis) הוא מין של קוף מסוג גנון החי לאורך אפריקה. הקוף דומה למין גנון כחול ובעבר היה תת-מין שלו אך הועבר למין עצמאי, יחד עם מינים דומים כמו גנון זהוב, גנון אסקניוס (Cercopithecus ascanius) וגנון דוגטי (Cercopithecus doggetti). הוא תואר ב-1831 בידי הקולונל והחוקר האנגלי ויליאם הנרי סייקס , ממנו קיבל את שמו.

== מאפיינים ==
הקוף מצוי בטבע ביערות אתיופיה עד דרום אפריקה לרבות בדרום ומזרח הרפובליקה הדמוקרטית של קונגו ולרוב הוא מצוי בין ענפי העצים מחפש מזון.

אורכו של הגנון 26 עד 68 ס"מ בזכרים ו-20 עד 65 ס"מ בנקבות. משקלו 2.7 עד 11 ק"ג בזכרים ו-1.3 עד 6 ק"ג בנקבות בממוצע. לקוף זה זנב ארוך העוזר לו להתאזן על הענפים והוא בעל פרווה כחלחלה ומעט אפורה עם גב בעל טלאים צהובים, גפיים שחורות והפנים בעלות גוון חום-זית עם סנטר ו"זקן" לבנים ומעל העיניים "רכס גבות" לבן. החוטם והפה כהים יותר והאוזניים לבנות.

הגנון הוא הקוף הנפוץ ביותר לאורך אפריקה (לעיתים מבלבלים בינו לבין הגנון הכחול) ואינו מצוי בסכנה גדולה בשטחי בית גידולו.

==תת-מינים==
* Cercopithecus albogularis albogularis
* Cercopithecus albogularis albotorquatus
* Cercopithecus albogularis erythrarchus
* Cercopithecus albogularis francescae
* Cercopithecus albogularis kibonotensis
* Cercopithecus albogularis kolbi
* Cercopithecus albogularis labiatus
* Cercopithecus albogularis moloneyi
* Cercopithecus albogularis monoides
* Cercopithecus albogularis phylax
* Cercopithecus albogularis schwarzi
* Cercopithecus albogularis zammaranoi

==קישורים חיצוניים==

קטגוריה:טקסונים שתוארו בידי ויליאם הנרי סייקס
קטגוריה:גנונים
קטגוריה:קניה: יונקים
קטגוריה:הרפובליקה הדמוקרטית של קונגו: יונקים
קטגוריה:בעלי חיים שתוארו ב-1831
One Night Only: Barbra Streisand and Quartet at The Village Vanguard

One Night Only: Barbra Streisand and Quartet at The Village Vanguard (בעברית: לילה אחד ויחיד: ברברה סטרייסנד והקוורטט בוילג' ונגארד) הוא אלבום וידאו של הזמרת ברברה סטרייסנד, אשר מתעד את הופעה בוילג' ונגארד לכבוד צאת אלבומה, Love Is the Answer.

== הצלחה ==
האלבום זכה להצלחה בארצות הברית כאשר הגיע למקום הראשון במדינה וקיבל מעמד פלטינה. בנוסף האלבום הגיע לעשירייה הפותחת ב-6 מדינות נוספות. האלבום מחולק לשני חלקים כאשר החלק הראשון כולל את ה-DVD עצמו ואילו החלק השני כולל דיסק ובו כל ביצועי ה-DVD באודיו.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי וידאו מ-2010
קטגוריה:אלבומי ברברה סטרייסנד
קטגוריה:אלבומי וידאו באנגלית
קטגוריה:אלבומי חברת קולומביה רקורדס
For God and Country

For God and Country (בעברית: בשביל אלוהים והקאנטרי) הוא אלבומה ה-40 של הזמרת דולי פרטון, אשר יצא ב-11 בנובמבר 2003, על ידי "Welk Music Group" ו-"Blue Eye Records". האלבום הופק על ידי פרטון עצמה, קנת' וולס וטוני סמית'. בנוסף לשירים המקוריים, האלבום מכיל גם גרסאות כיסוי לשירים פטריוטים לאור אסון התאומים שהתרחש כשנתיים לפניי צאת האלבום. במשך הזמן האלבום היה זכור בזכות העטיפה שלו אשר נעשה כמחווה לארגון "United Service Organizations", ארגון אשר מספק מופעי חינם של קומיקאים, זמרים וכו' לחיילים בצבא ארצות הברית ובני משפחותיהם.

== הצלחה מסחרית ==
האלבום הגיע למקום ה-167 בארצות הברית, למקום ה-6 במצעד האלבומים העצמאיים ולמקום ה-23 במצעד אלבומי הקאנטרי האמריקאי. נכון לאוקטובר 2005, מכירות האלבום עומדות על 87 אלף עותקים.

== רשימת רצועות ==

== מיקומי שיא ==

==קישורים חיצוניים==

==הערות שוליים==

קטגוריה:אלבומי 2003
קטגוריה:אלבומי דולי פרטון
קטגוריה:אלבומים באנגלית
קטגוריה:אלבומי קאנטרי
קריסטן ולקר

קריסטן ולקר (באנגלית: Kristen Welker; נולדה ב-1 ביולי 1976) היא כתבת טלוויזיה אמריקאית שעובדת ברשת NBC. היא משמשת ככתבת הבית הלבן באמצע השבוע, ומגישה את מהדורת השבת של התכנית 'Today' לצד פיטר אלכסנדר.

==ראשית חייה==
ולקר היא בתם של הארווי וג'ולי ולקר. אביה מהנדס, ואמה סוכנת נדל"ן. אביה של ולקר הוא אמריקאי לבן, ואמה אפרו-אמריקאית. היא למדה במכללת הרווארד, וסיימה ב-1998 עם תואר ראשון באמנויות. בהרווארד היא למדה היסטוריה וסיימה את לימודיה בהצטיינות. ולקר גם התמחתה בתוכנית 'Today' בשנת 1997.

==קריירה==
ולקר עבדה תחילה בערוצים המסונפים לרשת ABC. בשנת 2005 הצטרפה לשלוחת NBC בפילדלפיה, שם שמשה כתבת ומגישה בסופי-שבוע. בשנת 2010 הצטרפה ל-NBC News ככתבת, וב-2011 הפכה לכתבת הבית הלבן מטעם הרשת.

ולקר מייצגת את MSNBC בתדרוכי העיתונות היומיים בבית הלבן, וכן מדווחת בשידור חי על תוכניות שונות בערוץ. לעיתים גם מלאה את מקומם של מגישי תוכניות. ב-ינואר 2020 הודיעה NBC כי ולקר תהפוך למגישה קבועה במהדורת השבת של התוכנית 'Today' לצדו של פיטר אלכסנדר. לראשונה הופיעה ולקר כמגישה ב-11 בינואר 2020.

ב-2 בספטמבר 2020 הודיעה הוועדה המארגנת את העימותים הנשיאותיים כי ולקר תנהל עימות נשיאותי בין דונלד טראמפ לג'ו ביידן. העימות היה מיועד להיות השלישי בסדרת עימותי הבחירות לנשיאות ארצות הברית 2020 אך בעקבות הידבקותו של טראמפ בנגיף הקורונה בוטל העימות השני והעימות האחרון התקיים ב-22 באוקטובר בנאשוויל, טנסי בהגשתה.

==חיים אישיים==
ולקר נשואה לג'ון יוז, מנהל שיווק. השניים נישאו ב-4 במרץ 2017 בפילדלפיה.

==קישורים חיצוניים ==

==הערות שוליים==

קטגוריה:מנחות טלוויזיה אמריקאיות
קטגוריה:סגל MSNBC
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
Live and Well

Live and Well (בעברית: הופעה חיה וטובה) הוא אלבום הופעה חיה של הזמרת דולי פרטון, אשר יצא ב-14 בספטמבר 2004 והוקלט ב-12 וב-13 בדצמבר 2002 בסיבוב ההופעות שלה "Halos & Horns Tour", כאשר האלבום מתעד את הופעות אלו.<ref></ref>

== ביקורות ==
וויל האריס מ-PopMatters כתב: "בניגוד לאלבומי הופעה חיה אחרים זוהי מזכרת ראויה לאחד מההופעות שלה. ברור שמדובר בבשורה טובה עבור מעריציה שרבים מהם כנראה לא צפו בהופעה לאור העובדה שבאותו סיבוב הופעות היא ביצעה 14 הופעות אך יש במופע עליות ומורדות".<ref></ref>

במגזין "Uncut" כתבו: "חזרה אל הטופ של הבלו-גראס אחריי שנים, הוגש מופע בצורה מבריקה על ידי אחד מהאנשים שבלתי ניתן לעמוד בפניהם במדינה".<ref></ref>

דייוויד מקפרסון ממגזין Exclaim! כתב: "האלבום מאשר שמוזיקלית ופיזית פרטון היא פשוט זה. גם אחרי שהיא מתקרבת לגיל 60 היא עדיין נראית צעירה ומלאת אנרגיה כמו תמיד".<ref></ref>

כריסטופר גריי מהעיתון The Austin Chronicle כתב: "משעמם כתמיד, הלעג של פרטון מהנה כמו המוזיקה שלה, נדוש יותר מכל דבר אחר, מלא בביקורת".<ref></ref>

== רשימת רצועות ==

==קישורים חיצוניים==

==הערות שוליים==

קטגוריה:אלבומי הופעה מ-2004
קטגוריה:אלבומי דולי פרטון
קטגוריה:אלבומי קאנטרי
קטגוריה:אלבומי הופעה באנגלית